47. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 496 της 28 Μαΐου /3 Ιουν. 1977 (ΦΕΚ Α΄ 152) Περί της εν γένει λειτουργίας του Συμβουλίου της παρ. 1 άρθρ. 74 Νόμ. 576/77. Έχοντες υπ’ όψει: 1.Τας διατάξεις της παρ. 1 και 3 του άρθρ. 74 του Νόμ. 576/77 «περί Οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Την υπ’ αριθ. 489/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Ορισμός Εισηγητού και Γραμματέως Άρθρ.1.-Εις το συνιστώμενον παρά τω ΚΑΤΕΕ Αθηνών δια της παρ. 1 του άρθρ. 74 του Νόμ. 576/77, επταμελές Συμβούλιον Ισοτιμιών, χρέη εισηγητού εκτελεί εν εκ των μελών αυτού οριζόμενον υπό του Προέδρου, γραμματέως δε υπάλληλος του Κλάδου ΑΤ2 του ΚΑΤΕΕ, οριζόμενος επί διετεί θητεία, δι’ αποφάσεως του Υπουργού Εθνικής Παιδείας και Θρησκευμάτων. Συνεδριάσεις-Απαρτία-Λήψις αποφάσεων Άρθρ.2.-1.Το Συμβούλιον εδρεύει παρά τω οικείω ΚΑΤΕΕ Αθηνών και συνεδριάζει εις χρόνον καθοριζόμενον υπό του Προέδρου αυτού. 2.Το Συμβούλιον συνεδριάζει παρόντων πέντε τουλάχιστον μελών, αι δε αποφάσεις αυτού λαμβάνονται δια πλειοψηφίας των παρόντων μελών, εν ισοψηφία επικρατούσης της ψήφου του Προέδρου. 3.Αι συνεδριάσεις του Συμβουλίου είναι μυστικαί. 4.Η πρόσκλησις εις την οποίαν αναγράφονται τα θέματα της ημερησίας διατάξεως επιδίδεται, επί αποδείξει, δια δημοσίου οργάνου προς έν έκαστον των τακτικών και αναπληρωματικών μελών δύο ημέρας τουλάχιστον προ της ημερομηνίας συνεδριάσεως του Συμβουλίου. 5.Εις όλως εξαιρετικάς περιπτώσεις, εκτιμωμένας υπό του Προέδρου, η πρόσκλησις δύναται να επιδίδεται κατά την προτεραίαν της συνεδριάσεως. 6.Τον Πρόεδρον απόντα, κωλυόμενον ή ελλείποντα, αναπληροί το αρχαιότερον των παρόντων μελών. 7.Το Συμβούλιον αποφαίνεται αιτήσει των ενδιαφερομένων, υποχρεούται δε να εκδώση απόφασιν εντός μηνός από της παραπομπής του σχετικού θέματος εις αυτό. Αποδεικτικά στοιχεία Άρθρ.3.-1.Προς σχηματισμόν κρίσεως το Συμβούλιον λαμβάνει υπ’ όψιν και εκτιμά ελευθέρως παν σχετικόν κατά την κρίσιν του στοιχείον ή αποδεικτικόν μέσον. 2.Ωσαύτως δύναται να ζητήση την παροχήν  εξηγήσεων   και   την   προσαγωγήν    αποδεικτικών (Μετά την σελ. 516,5722(α) Σελ. 516,5723 Τεύχος 651-Σελ. 5 480 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.45-47 στοιχείων, τάσσον προθεσμίαν προς υποβολήν τούτων, προσέτι δε να καλή τον αιτούντα εις αυτοπρόσωπον ενώπιον αυτού εμφάνισιν προς παροχήν εξηγήσεων. Τηρητέα βιβλία - αλληλογραφία - Σφραγίς Άρθρ.4.-1.Υπό του γραμματέως του Συμβουλίου τηρούνται τα εξής αναγκαία βιβλία. α)Βιβλίον Πρωτοκόλλου εισερχομένων και εξερχομένων εγγράφων. β)Βιβλίον Πρακτικών των συνεδριάσεων γ)Βιβλίον Διεκπεραιώσεως των παραδιδομένων εγγράφων. δ)Βιβλίον Ευρετηρίου αναγνωριζομένων τίτλων εις ο καταχωρούνται ούτοι κατά κατεύθυνσιν, ειδικότητα, επίπεδον γνώσεων, χώραν προελεύσεως, χρονολογίαν αναγνωρίσεως κλπ. 2.Τα τηρούμενα βιβλία αριθμούνται και μονογραφούνται κατά φύλλον υπό του γραμματέως, θεωρούνται δε υπό του προέδρου εις το τελευταίον φύλλον αυτών. 3.Το Συμβούλιον έχει ιδίαν με την ονομασίαν αυτού σφραγίδα. 4.Το Συμβούλιον αλληλογραφεί δια του Προέδρου απ’ ευθείας μετά πάσης αρχής, η οποία υποχρεούται εις την υποβολήν οιουδήποτε ζητουμένου εγγράφου ή στοιχείου σχετικού με το ζήτημα επί του οποίου πρόκειται να αποφανθή. Τήρησις πρακτικών Άρθρ.5.-1.Εις το τηρούμενον υπό του γραμματέως βιβλίον πρακτικών καταχωρούνται αι αποφάσεις των συνεδριάσεων, καταχωριζομένης εν αυτώ και της γνώμης των μειοψηφούντων μελών. 2.Το βιβλίον πρακτικών υπογράφεται μεθ’ εκάστην συνεδρίασιν υπό του Προέδρου και των μελών, απόσπασμα δε δακτυλογραφημένον των κατά συνεδρίασιν λαμβανομένων αποφάσεων, υπογραφόμενον υπό του Προέδρου και του γραμματέως διαβιβάζεται εις την Γραμματείαν του ΚΑΤΕΕ δια την κοινοποίησιν της αποφάσεως ισοτιμίας, ή κατατάξεως μαθητών ή σπουδαστών και πτυχιούχων Κατωτέρων, Μέσων και Ανωτέρων Τεχνικών Σχολών της ημεδαπής ή της αλλοδαπής εις κατευθύνσεις, τμήματα και σπουδαστικά εξάμηνα σχολικών μονάδων νόμ. 576/1977 αμελλητί και επί αποδείξει εις τον αιτούντα ιδιώτην ή την ενδιαφερομένην υπηρεσίαν. 3.Εντός του μηνός Ιανουαρίου εκάστου έτους το Συμβούλιον υποχρεούται να δημοσιεύη εις την Εφημερίδα της Κυβερνήσεως πίνακα των κατά το προηγούμενον έτος αναγνωρισθεισών ισοτιμιών τίτλων σπουδών και Σχολών, Τμημάτων, Ειδικοτήτων και Κατευθύνσεων αυτών εις ον να περιλαμβάνεται και το έτος αποφοιτήσεως. Σελ. 516,5724 Τεύχος 651-Σελ. 6 Καθορισμός αποζημιώσεως Άρθρ.6.-1.Εις τον πρόεδρον, τα μέλη και τον γραμματέα καταβάλλεται αποζημίωσις, καθοριζομένη κατά τας διατάξεις του Ν.Δ. 176/69 (ΦΕΚ 71 τ.Α΄). 2.Προς τον σκοπόν τούτον εγράφεται η αναγκαιούσα πίστωσις εις τον προϋπολογισμόν του Υπουργείου Εθνικής Παιδείας και Θρησκευμάτων Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. 